钦定古今图书集成/明伦汇编/氏族典/第319卷 > 《廖用贤尚友录》 > 丁元荐
## 钦定古今图书集成/明伦汇编/氏族典/第319卷 > 《廖用贤尚友录》 > 丁元荐

按《明外史丁元荐传》：“元荐字长孺，长兴人。父应诏，江
西佥事。元荐举万历十四年进士，请告归。家居八年，
始谒选为中书舍人。二十七年，京察，元荐家居，坐浮
躁论调。阅十有二年，起广东按察司经历，移礼部主
车。甫抵官，值京察事竣，尚书孙丕扬力清邪党，反为
其党所攻。元荐乃尽发诸人隐状，党人恶之，交章论”
劾，元荐竟不安其身而去。其后邪党愈炽，四十五年
京察，遂复以不谨削籍。天启四年，廷臣交讼其冤，起
刑部检校，历尚宝少卿。明年，朝事大变，复削其籍。元
荐慷慨负气，遇事奋前，屡踬无少挫。通籍四十年，前
后服官不满一载。